钦定古今图书集成/明伦汇编/氏族典/第105卷 > 《廖用贤尚友录》 > 裴瑜
## 钦定古今图书集成/明伦汇编/氏族典/第105卷 > 《廖用贤尚友录》 > 裴瑜

按《后汉书史弼传》：“弼为河东太守，被诏当举孝廉，中
常侍侯览遣诸生赍书请之，弼大怒，命左右引出考
杀之。侯览大怨，遂诈作飞章，下司隶，诬弼诽谤，槛车
征吏，人莫敢近者。唯前孝廉裴瑜送到崤渑之间，大
言于道傍曰：‘明府摧折虐臣，选德报国，如其获罪，足
以垂名竹帛，愿不忧不惧’。弼曰：‘谁谓荼苦，其甘如荠’。”
昔人刎颈，九死不恨。